[{"text_idx": "#000001", "text": "Cliciwch yma i gael teithiau tywys fideo o arddangosfeydd yr artistiaid"}, {"text_idx": "#000005", "text": "Mae\u2019r artist Firelei Ba\u0301ez a aned yn y Weriniaeth Ddominicaidd ac sy\u2019n byw yn Efrog Newydd yn edrych ar naratifau alltudiaeth, yn dathlu goddrychedd du benywaidd ac yn dychmygu posibiliadau newydd i\u2019r dyfodol drwy baentiadau deinamig, hynod a manwl. Drwy osodwaith ymdrwythol newydd, mae\u2019r artist o Dde Affrica Dineo Seshee Bopape yn ymgysylltu\u2019n faterol ac yn gysyniadol a\u0302 lle, hanes a chanlyniadau\u2019r fasnach gaethwasiaeth ar draws yr Iwerydd drwy wrthrychau, defod a cha\u0302n gan gyflwyno celfyddyd fel rhywbeth sy\u2019n ymgorffori\u2019r potensial ar gyfer cydnabod a chyfamodi."}, {"text_idx": "#000006", "text": "Mae triptych fideo teimladwy\u2019r artist o Japan Meiro Koizumi Angels of Testimony yn mynd i\u2019r afael a\u0302 chynhysgaeth yr Ail Ryfel rhwng Tsieina a Japan (1937-1945), gan ddatgymalu tabw\u0302s diwylliannol a chy-chwyn y broses iacha\u0301u drwy gydnabod hanesion cywilyddus. Mae pum ffilm a fideo\u2019r artist o Puerto Rico, Beatriz Santiago Mun\u0303oz yn cydblethu\u2019n farddonol i greu gosodwaith haenog o naratifau aflinol sy\u2019n ystyried hanesion ac effaith presenoldeb parhaus gwahanol drefedigaethwyr ar Puerto Rico, ei thirwedd, ei phobl a\u2019i diwylliant."}, {"text_idx": "#000007", "text": "Mae Prabhakar Pachpute\u2014 y bu ei deulu\u2019n gweithio ym mhyllau glo canol India am dair cenhedlaeth \u2013 yn tynnu ar dreftadaeth ddiwylliannol a rennir a\u0302\u2019r gymuned lofaol yng Nghymru i greu gosodwaith sy\u2019n cynnwys paentiadau, baneri a gwrthrychau sy\u2019n harneisio eiconograffeg protest a gweithredu torfol. Mae gwaith gan yr artist Americanaidd Carrie Mae Weems, sy\u2019n enwog am ei hymgysylltu pwerus a\u0302 chyn-rychiolaeth ddu a benywaidd, yn cwmpasu hunaniaeth ddiwylliannol, hiliaeth, dosbarth, systemau gwleidyddol a chanlyniadau grym. Mae gosodwaith ffotograffig newydd yn ystyried y diweddar actifydd hawliau sifil John Robert Lewis yng nghyd-destun y presennol, gyda detholiad o ddarnau mawr o\u2019i hymgyrch celfyddyd gyhoeddus diweddar yn ymchwilio i effaith anghymesur y pandemig ar gymunedau lliw wrth gynnig negeseuon o obaith."}, {"text_idx": "#000011", "text": "Mae\u2019r rheithgor ar gyfer gwobr celfyddyd gyfoes ryngwladol fwyaf y DU, Artes Mundi 9, yn unfryd unfarn wedi penderfynu dyfarnu\u2019r wobr i bob un o\u2019r chwe artist ar y rhestr fer eleni mewn cydnabyddiaeth o\u2019r cyfnod yma o gynnwrf cymdeithasol ac economaidd eithriadol ac i gydnabod ansawdd neilltuol eu gwaith unigol, a\u2019r cynnyrch hynod berthnasol sydd naill ai wedi\u2019i greu o\u2019r newydd neu ei ailgyflunio\u2019n arbennig i\u2019r arddangosfa."}, {"text_idx": "#000014", "text": "Cyhoeddiad enillydd Gwobr Artes Mundi 9"}]